Source: https://www.ruzinovskeecho.sk/vydanie/maj-2014?page=1
Timestamp: 2020-08-13 20:15:38+00:00

Document:
Máj 2014 | Ružinovské ECHO
Bežecká dráha na Štrkovci sa dočká obnovy
Nákazlivá upratovačka :-)
Opustená budova po banke sa zmení na byty
Pripravte sa na obmedzenia v Parku Andreja Hlinku
Ponuka letných táborov pre deti
Obal žiackej knižky navrhla Olívia zo ZŠ Medzilaborecká
Táčkykjú na konečnej 205
Mestská časť Bratislava – Ružinov organizuje
pre deti vo veku od 7 – 14 rokov z rodín v hmotnej núdzi a s nízkym príjmom aktivity počas letných prázdnin v dvoch možnostiach: 10-dňový denný tábor v Areáli hier Radosť Štrkovec. Rodičia si môžu zvoliť aj dva samostatné turnusy od 30.6. 2014 do 10.8. 2014. Prihlasovanie: do 13. 6. 2014 alebo poskytnutie finančného príspevku na letný pobytový tábor vo výške 165 eur/1 dieťa Podmienky : predfaktúra alebo faktúra o uhradení letného tábora dieťaťa Prihlasovanie: do 15. 8. 2014 Oprávnenou osobou v zmysle VZN 30/2013 § 11 je zákonný zástupca dieťaťa, ktoré má trvalý pobyt v Mestskej časti Bratislava – Ružinov, ak: - ide o rodinu v hmotnej núdzi v zmysle príslušného zákona, - ide o rodinu v náhlej núdzi v zmysle § 2 ods. 3 tohto všeobecne záväzného nariadenia, - ide o viacdetnú rodinu v zmysle § 2 ods. 5 tohto nariadenia Bližšie informácie: Referát sociálnych služieb MiÚ Ružinov Mierová 21 Kancelária č. 10 Tel. číslo: 02/ 48 284 285, 02/48 284 404, 02/48 284 451
Všimli ste si? Služby Knižnice Ružinov môžete od začiatku roka využívať výhodnejšie! Čo to znamená?
1. Deti majú zápis v knižnici zadarmo. 2. Študenti, dôchodcovia a invalidi majú zápisné nižšie o 0,60 €, takže stojí len 2 €. 3. Znížil sa poplatok za prvé prekročenie výpožičnej lehoty na jednorazových 0, 70€ - predtým sa platilo 0,20 € za každú knižničnú jednotku. Takže zastavte sa v knižnici , zapíšte sa ako čitateľ, obnovte si členstvo, požičajte si knižky a čítajte. Knižnicu Ružinov nájdete na Miletičovej 47, Tomášikovej 25, Bachovej 7, Zimnej 1 a Na úvrati 52.
Rusko a Ukrajina sa stretli na ružinovskom ľade
Každoročný hokejový turnaj O pohár starostu Ružinova neobišiel Zimný štadión Vladimíra Dzurillu ani tento rok. Svoje sily si mohli so svojimi rovesníkmi zo zahraničia porovnať štvrtáci. Organizátori z HK Ružinov 99 pripravili mimoriadne zaujímavé zloženie tímov. Okrem domáceho ružinovského tímu sa zúčastnili aj mužstvá Hoba Bratislava, Team Agility One (chlapci z Nitry a okolia), Frýdek Místek, Sokol Kyjev, Kaliningrad a Leninogorsk. Zaujímavosťou bol práve štart klubov z Ruska a Ukrajiny. Šport opäť dokázal, ako jednoducho vie ľudí spojiť. „Dovolím si povedať, že sme takí mierotvorcovia v kontexte udalostí posledných týždňov, keďže tu máme družstvá z Ruska aj Ukrajiny a je tu výborná atmosféra. Sme radi, že na tomto bratislavskom športovom podujatí vieme vytvoriť úžasnú pohodu,“ povedal Peter Kúdelka, tajomník HK Ružinov 99. V ťažkej konkurencii nakoniec zvíťazil tím Agility One pred ruským Leninogorskom a Hobou Bratislava. HK Ružinov obsadil piate miesto. Daniel Súkup
Na Restaurant Day Táčkykjú na konečnej 205 príde aj šéfkuchár Jaroslav Žídek
V sobotu 17. mája 2014 bude v záhrade Primy na Banšelovej ulici pre všetkých otvorená jednodňová reštaurácia. Podávať sa budú palacinky s kávou, guláš a grilované v táčkach. Podujatie je súčasťou medzinárodnej akcie Restaurant Day. Výťažok z predaja jedla pôjde na projekt „Lákajú ich svetlá reflektorov“, čo je projekt komunitného divadla, ktorého hercami sú klienti a zamestnanci Domova sociálnych služieb Prima. Hlavnou myšlienkou je prostredníctvom jedla spájať ľudí a dostať viac do ich povedomia netradičné divadelné zoskupenie Stopy snov, ktoré už štyri roky vystupuje na doskách divadla Ticho a spol. Obsluhovať hostí budú herci divadla, stretnete tu Dášu Rúfusovú, Paťu Jarjabkovú Garajovú a známeho šéfkuchára Jaroslava Žídeka.
Na Miletičovej aj v 500 bytoch upravia verejné priestranstvá
Suma 50 000 eur, ktoré v januári schválili poslanci hlavného mesta v rozpočte Bratislavy na obnovu verejných priestranstiev, pôjdu na obnovu zelene v Ružinove. „Na základe požiadaviek obyvateľov sme vytipovali dve lokality, v ktorých v najbližších mesiacoch upravíme zeleň,“ povedala Zuzana Pallaghyová, vedúca referátu životného prostredia ružinovského miestneho úradu. Revitalizáciou prejde predzáhradka na Miletičovej 10-12 pri Centráli a sadové úpravy samospráva zrealizuje vo vnútrobloku Svätoplukova-Velehradská-Páričkova- Azovská. Tu už majú od minulého roka rezom upravené stromy, obnova vnútrobloku tak bude tento rok pokračovať.
Po Mierovej ulici nebudú pol roka jazdiť trolejbusy
Od mája do októbra 2014 nebudú po Mierovej ulici v Prievoze premávať trolejbusy na linke 208. Dôvodom je plánované dobudovanie kanalizácie na tejto ulici. Trolejbusy 208 budú počas stavebných prác jazdiť po Gagarinovej ulici. Obsluhovaná bude len zastávka Prievoz-most v smere na cintorín Vrakuňa. Informáciu zverejnil Dopravný podnik mesta Bratislavy. Kanalizáciu buduje Bratislavská vodárenská spoločnosť.
V najbližších mesiacoch čakajú Park Andreja Hlinku rozsiahlejšie rekonštrukčné práce. Najviac si všimnete opravy povrchu chodníka po obvode parku a ostatných spevnených plôch. Výmenou technológie prejde veľká závojová fontána. Odvodniť treba spevnené plochy, dobudovať elektrickú prípojku, osvetlenie, prípojku vody k pitným fontánkam. Na osadenie čakajú nové lavičky a smetné koše, mestská časť Ružinov dosadí aj stovku nových stromov a kríky. S obnovou parku ružinovská samospráva začala na jeseň minulého roka, kedy vyčistila a ošetrila rozsiahle betónové múry, vyrúbať musela choré a neperspektívne stromy a kríky. Celá rekonštrukcia parku vychádza na sumu približne 1,2 milióna eur. Časť peňazí ide z rozpočtu mestskej časti a časť zo súkromných zdrojov na základe zmlúv o spolupráci.
Najnovšie z Enviroportálu Bytový dom Ružinovská 2010-2014
Investor Viscon mení projekt Bytového domu Ružinovská 2010, ktorý doposiaľ nerealizoval na svojom pozemku medzi ulicami Ružinovská,Chlumeckého, Exnárova, Ivana Horvátha. Na Enviroportáli sa prepracovaný objavil pod názvom Bytový dom Ružinovská 2010-2014. Šesťpodlažná hmota zo strany Ružinovskej ulice sa mení na 5-podlažnú, osem podlažná časť zo strany garáží na Exnárovej zostáva. Zároveň sa znižuje podlahová plocha objektu o takmer 1 500 m2 a takisto počet parkovacích miest klesá zo 149 na 135. Väčšina z nich má byť v podzemnej garáži. V dome má byť 64 bytov a 40 jednotiek pre prechodné ubytovanie a prislúchajúce zariadenia služieb (pôvodný variant rátal so 71 bytmi). Zmenený variant projektu iným spôsobom rieši zeleň. Pôvodne malo ísť na výrub 47 stromov a 57 m2 kríkov, teraz investor navrhuje 29 stromov a 1 ker presadiť do vhodnej lokality, ostatné zachovať. Zámer zatiaľ nemá ani územné rozhodnutie, rovnako ako ten pôvodný. V uplynulých týždňoch však ružinovský stavebný úrad vykonal na pozemku štátny stavebný dohľad. Majiteľ pozemku totiž rozkopal chodník, na čo nemal povolenie. Stavebný úrad bude preto postupovať podľa stavebného zákona a od investora žiadať vrátenie do pôvodného stavu.
Prázdna budova po Všeobecnej úverovej banke na Jašíkovej ulici nájde nové využitie. Súčasný majiteľ objektu Cresco Ružinov dostal stavebné povolenie na jeho rekonštrukciu. Kancelárske priestory v susedstve bývalého obchodného domu Ružinov sa tak zmenia na 48 bytov.
POZOR, ZMENA ČASU POSLANECKÝCH STRIED!
Od mája 2014 sa mení čas, v ktorom sa poslanci budú stretávať s obyvateľmi. Stredy zostávajú, termín sa však posúva na neskorší čas. So svojimi poslancami sa tak môžete stretávať na miestnom úrade Ružinov na Mierovej 21 každú stredu od 16:30 do 17:30 v zasadačke B2 na prízemí.Neskorší čas si vyžiadali obyvatelia. 7. máj 2014 Ing. Günther Furin (volebný obvod Trávniky) 14. máj 2014 Martin Barkol (volebný obvod Pošeň) 21. máj 2014 PaedDr. Mária Barancová (volebný obvod Prievoz) 28. máj 2014 Ing. Michal Kocián (volebný obvod Štrkovec)
13. máj 2014 16:00-18:00 hod. Jedáleň ZŠ Medzilaborecká 11 Každý je vítaný
Začalo územné konanie o stavebnej uzávere okolo Štrkoveckého jazera
Mestská časť Ružinov začala územné konanie o stavebnej uzávere v okolí Štrkoveckého jazera. Súvisí to s prípravou troch územných plánov zón v tejto lokalite. Do začiatku júla majú všetky dotknuté orgány zasielať svoje stanoviská. Ak sa stavebnú uzáveru podarí vyhlásiť, platiť bude dovtedy, kým nebudú schválené územné plány zón Štrkovecké jazero, Bajkalská roh a Bajkalská, Drieňová.
Oznámenie o začatí obstarávania územnoplánovacej dokumentácie Územný plán zóny Cvernovka v MČ Bratislava – Ružinov, prípravné práce
V súlade s § 19b ods. a) zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov Mestská časť Bratislava – Ružinov ako orgán územného plánovania podľa § 7a ods. 2 písm. b) zákona č. 377/1990 Zb. o hlavnom meste SR Bratislave a ako obstarávateľ územnoplánovacej dokumentácie zóny v zmysle uznesenia MZ č. 347/XX/2013 zo dňa 25. 06. 2013 v rámci procesu prípravných prác oznamuje začatie obstarávania územnoplánovacej dokumentácie: ÚZEMNÝ PLÁN ZÓNY CVERNOVKA V MČ BRATISLAVA – RUŽINOV Obstaranie Územného plánu zóny Cvernovka v mestskej časti Bratislava – Ružinov je v súlade s § 17 stavebného zákona, v zmysle ktorého sú orgány územného plánovania povinné obstarať územnoplánovaciu dokumentáciu v súlade s potrebami územného rozvoja a starostlivosti o životné prostredie. Hranice riešeného územia Územného plánu zóny Cvernovka v MČ Bratislava – Ružinov v k. ú. Nivy vymedzené ulicami: - zo severu Páričkovou ulicou a Dulovým námestím, - z východu Košickou ulicou, - z juhu ulicou Mlynské nivy - zo západu Svätoplukovou ulicou. Zámerom Mestskej časti Bratislava – Ružinov je získanie záväzného dokumentu na zonálnej úrovni, ktorý spodrobní platný územný plán mesta v rozsahu a obsahu zodpovedajúcom § 12, § 13 a §23 stavebného zákona a § 13 vyhlášky MŽP SR č. 55/2001 Z. z. o územnoplánovacích podkladoch a územnoplánovacej dokumentácií. Obstarávanie je zabezpečené podľa § 2a stavebného zákona prostredníctvom odborne spôsobilej osoby na obstarávanie územnoplánovacích podkladov a územnoplánovacej dokumentácie Ing. arch. Marty Závodnej reg. č. 340, vydaného MDVRR SR. Týmto sa obraciame na dotknuté orgány štátnej správy, samosprávy, právnické a fyzické osoby so žiadosťou o zaslanie podkladov, námetov a formulovanie svojich požiadaviek a podnetov pre spracovanie predmetného dokumentu. Tieto podklady a podnety je možné podať v termíne do 31. mája 2014 písomnou formou do podateľne Miestneho úradu Mestskej časti Bratislava – Ružinov alebo poštou na adresu: Miestny úrad Bratislava – Ružinov, Referát ÚPaRR, Mierová 21, 827 05 Bratislava.
Ako sa darilo Ružinovčanom pri tvorení nápadov?
Grantový program mestskej časti Ružinov má za sebou štvrtý rok existencie. Na výzvu na predkladanie projektov z oblastí šport, vzdelávanie, životné prostredie, kultúra a sociálna oblasť zareagovalo do konca februára zatiaľ najviac žiadateľov, ktorí si podali 133 žiadostí. O tohtoročných nápadoch ľudí sme sa porozprávali s predsedníčkou sedemčlennej Grantovej komisie Máriou Barancovou (SDKÚ-DS).
Aj Ružinovčania si vybrali za prezidenta Kisku
V druhom kole prezidentských volieb získal Andrej Kiska v Ružinove takmer trojnásobný počet hlasov ako Robert Fico. Kiska medzi ružinovskými voličmi skončil s 29 797 hlasov (73,67%), súčasného premiéra chcelo za prezidenta 10 645 Ružinovčanov (26,32 %). V prvom kole Ružinovčanov najviac oslovil kandidát Milan Kňažko.
V budove SČK na Miletičovej škôlka zatiaľ nebude, pribudnú však iné miesta pre škôlkarov
Hoci na schválenie do ružinovského miestneho zastupiteľstva bol už v marci pripravený materiál o zriadení novej škôlky na poschodí objektu Slovenského Červeného kríža na Miletičovej ulici, kde na prízemí sídli denný stacionár pre ľudí s mentálnym postihnutím, Slovenský Červený kríž sa napokon rozhodol tento krok odložiť. Dôvodom majú byť nevyjasnené vzťahy vnútri tejto organizácie. Nové miesta pre škôlkarov však od septembra vzniknú v budove materskej školy na Haburskej 4, odkiaľ sa odsťahuje súkromná škôlka. Ďalšie pribudnú v budove cirkevnej materskej školy na Chlumeckého, pre ktorú ružinovskí poslanci schválili dotáciu na zvýšenie kapacity škôlky. Tá bude musieť prijať 75% detí z Ružinova. Do ružinovských materských škôl by sa tak mohlo dostať okolo 60 detí viac. (red)
Ružinov má novú web stránku
Mestská časť Ružinov prešla na novú internetovú stránku. Stále ju nájdete na adrese www.ruzinov.sk. Obsah je rozdelený do troch základných menu – Mestská časť, Miestny úrad a Život v Ružinove. Stránka je prehľadnejšia, umožňuje viac propagovať aktuálne udalosti a podujatia, jednotlivé oblasti záujmu sú viac prepojené s kontaktmi na pracovníkov miestneho úradu. Kto na stránke nenájde informáciu, ktorá ho zaujíma, môže vyplniť kontaktný formulár, zároveň je web prepojený na portál www.odkazprestarostu.sk.
Najprínosnejšou slovenskou samosprávou roka 2013 je podľa Inštitútu SGI Ružinov
Ružinov sa stal podľa Inštitútu pre dobre spravovanú spoločnosť (SGI) najprínosnejšou samosprávou roka 2013 na portáli Odkazprestarostu.sk. Zlaté vedro Milana Capáka si za toto ocenenie koncom marca v KC Dunaj prevzal starosta Ružinova Dušan Pekár.
Bežecká dráha okolo Štrkoveckého jazera sa dočká obnovy
Obľúbená bežecká dráha okolo Štrkoveckého jazera dostane po rokoch nový antukový povrch. Mestská časť Ružinov v súčasnosti robí verejné obstarávanie. Prostredníctvom neho hľadá dodávateľa obnovy bežeckej dráhy, ktorej povrch treba zarovnať, zbaviť buriny a dosypať novú antuku.

References: § 11
 § 2
 § 2
 § 19
 § 7
 § 17
 § 12
 § 13
 §23
 § 13
 § 2